**Приложение № 2 към чл. 14, ал. 1, т. 2**

*към НАРЕДБА за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости*

**Места за настаняване клас „Б“ – семейни хотели, хостели, пансиони, почивни станции, къщи за гости, бунгала и къмпинги**

**СЕМЕЙНИ ХОТЕЛИ**

**Категория „ЕДНА ЗВЕЗДА“, „ДВЕ ЗВЕЗДИ“, „ТРИ ЗВЕЗДИ“**

23. **"Семеен хотел"** е сграда в архитектурен стил, съответстващ на облика на селището и/или обвързан с историята му, с капацитет от 5 до 20 стаи за настаняване на туристи, в която се извършва хотелиерска дейност. Обектът се стопанисва от домакини или от нает персонал, които предоставят персонално обслужване на гостите. Семейният хотел има поне едно заведение за хранене и развлечения.

**В Общината се категоризират : семейни хотели - всички категории, съгласно чл. 123, ал. 3, т. 1 от Закона за туризма.**

Раздел I

**Изисквания към изграждане, обзавеждане и оборудване, обслужване и предлагани услуги в семейни хотели**

|  |  |  |  |  |
| --- | --- | --- | --- | --- |
| № по ред | Наименование | Категория | | |
| три звезди | две звезди | една звезда |
| 1 | 2 | 3 | 4 | 5 |
|  | **Изграждане** |  |  |  |
| I. | Фасада с ненарушена цялост | да | да | да |
| II. | Вход с входна козирка | да | не | не |
| III. | Стълбища и коридори |  |  |  |
| 1. | Стълбище | да | да | да |
| 2. | Коридори – широчина  *Забележка.* Минималната широчина да е съобразена с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му. |  |  |  |
| IV. | Хотелска стая |  |  |  |
| 1. | С едно легло: |  |  |  |
|  | площ – м2 |  |  |  |
|  | Светла височина  *Забележка.* Светлата височина на стаите да е съобразена с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му. |  |  |  |
| 2. | С две легла: |  |  |  |
|  | площ – м2 |  |  |  |
|  | Светла височина  *Забележка.* Светлата височина на стаите да е съобразена с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му. |  |  |  |
| 3. | Санитарен възел (баня и тоалетна): | да | да | да |
|  | светла височина – м2 | 2,2 | 2,2 | 2,2 |
| 4. | Обезопасен балкон (в морски курорти) | да | да | да |
| V. | Сервизно и/или складово помещение | да | да | да |
| VI. | Рецепционен кът | да | да | да |
| VII. | Инсталации |  |  |  |
| 1. | Отоплителна (за целогодишни обекти) | да | да | да |
| 2. | Климатична или климатици в стаите (за морски) | да | не | не |
| 3. | Телевизионна или сателитна | да | не | не |
| VIII. | Допълнителна инфраструктура (градински декоративни елементи, озеленяване и др.)  *Забележка.* Не са задължителни за градски обекти. | да | да | да |
|  | **Обзавеждане и оборудване** |  |  |  |
| I. | Фасада |  |  |  |
| 1. | Светлинно-рекламен надпис | да | да | не |
| II. | Рецепционен кът |  |  |  |
| 1. | Салонна маса и столове\* | да | да | не |
| 2. | Телевизионна система с приемник\* | не | не | да |
| 3. | Информационно табло (в близост до рецепционния кът) | да | да | да |
| 4. | Стенен часовник | да | да | да |
| 5. | Аптечка\* | да | да | да |
| 6. | Компютър за административни цели и електронен касов апарат | да | да | да |
| III. | Коридори |  |  |  |
| 1. | Указателни табели за разположението на стаите на етажа | да | да | да |
| 2. | План за евакуация | да | да | да |
| IV. | Стая |  |  |  |
| 1. | Единични легла (2 бр.) или  Двойно легло (1 бр.)  Леглата са с матрак | да | да | да |
| 2. | Нощно шкафче или друго алтернативно решение за поставяне на вещи за всяко легло | да | да | не |
| 3. | Комбинирана масичка (писалище) с подходящо осветление, огледало, стол или табуретка | да | да | не |
| 4. | Фотьойл | да | не | не |
| 5. | Багажник\* | да | да | да |
| 6. | Нощна лампа или друг тип осветление\* | да | да | да |
| 7. | Телефон | да | не | не |
| 8. | Кош за отпадъчна хартия\* | да | да | да |
| 9. | Минихладилник, чаши, чинии и салфетки | да | не | не |
| 10. | Телевизионна система с приемник | да | да | не |
| 11. | Папка с рекламни и информационни материали, предлаганите услуги и указания за пожарна и аварийна безопасност на български език и на чужд език\* | да | не | не |
| 12. | Гардероб или друго алтернативно решение, изпълняващо същото предназначение | да | да | да |
| 12.1. | Еднотипни закачалки за дрехи – брой за всяко легло\* | 3 | 2 | 2 |
| 12.2. | Продукти за почистване на обувки\* | да | не | не |
| 12.3. | Комплект за шиене – при поискване\* | да | не | не |
| 12.4. | Торба за пране – при поискване\* | да | не | не |
| 13. | Закачалка за връхни дрехи\* | да | да | да |
| 14. | Ценоразпис с цените на нощувките\* | да | да | да |
| V. | Санитарен възел | да | да | да |
| 1. | Мивка с плот (за категория „една звезда“ само мивка) и стенно огледало, кош за отпадъци от негорим материал с капак | да | да | да |
| 2. | Поставка за тоалетни принадлежности | да | да | да |
| 3. | Душ кабина или комбиниран душ с поддушово корито и завеса | да | не | не |
| 4. | Неподвижен душ | не | да | да |
| 5. | Обезопасен сешоар\* | да | не | не |
| 6. | Хавлиени кърпи (за тяло, за лице) | да | да | да |
| 7. | Чаши за вода – 2 бр. в стая | да | да | да |
| 8. | Козметика – пакетирани сапуни, шампоани | да | да | не |
| 9. | Обезопасен балкон (за морски) | да | не | не |
| 9.1. | Масичка с леки столове\* | да | не | не |
| 9.2. | Сгъваем сушилник (простор)\* | да | не | не |
|  | **Обслужване** |  |  |  |
| I. | Посрещане на рецепция или друго определено място |  |  |  |
| II. | Подмяна на спално бельо и кърпи |  |  |  |
| 1. | На два дни | да | не | не |
| 2. | На три дни | не | да | да |
| III. | Ежедневно почистване и дезинфекциране на стаите, санитарните съоръжения, чашите за вода | да | да | да |
| IV. | Униформено облекло и отличителни знаци – изписани на латиница | да | да | да |
| V. | Изпращане |  |  |  |
| 1. | За всяка продажба на туристическа услуга задължително се издава документ за продажба, който съдържа най-малко данни за датата на продажбата, вида на услугата и цената | да | да | да |
|  | **Предлагани услуги** |  |  |  |
| 1. | Даване на необходимата за туриста информация  а. Автентичността на местността (история на дестинацията);  Рецепцията трябва да разполага с безплатни карти на града, по желание на госта;  б. Местните туристически атракции. Информация за работното време, работните дни, както и входните такси за всяка атракция;  в. Пътническа информация: телефонни номера, работно време, работни дни на:  – Обществен транспорт (летища, автобуси, таксита, гари);  – Съоръжения за коли (коли под наем, денонощни бензиностанции, гаражи);  – Туристически агенции;  г. Информация за сигурността на госта: телефонни номера на посолства, консулства, аптеки, лекари\* | да | да | да |
| 2. | Телефонни услуги | да | да | да |
| 3. | Пране\* | да | не | не |
| 4. | Гладене\* | да | не | не |
| 5. | Съхраняване на ценности и документи\* | да | да | да |
| 6. | Поръчка на такси\* | да | да | да |
| 7. | Предоставяне на вещи под наем (според местоположението на обекта и нуждите на туриста)\* | да | не | не |

Със символ „\*“ са отбелязани изискванията, за които се допускат предписания.

*Забележка.*

**1. Минимален брой заведения за хранене и развлечения в семейни хотели – 1 брой.**

Раздел VII

**Изисквания за професионална и езикова квалификация на персонала в семейни хотели, хостели, пансиони, почивни станции, бунгала и къмпинги**

|  |  |  |  |  |
| --- | --- | --- | --- | --- |
| № по ред | Длъжности и изисквания | Категория | | |
| три звезди | две звезди | една звезда |
| 1 | 2 | 3 | 4 | 5 |
| 1. | Управител |  |  |  |
| 1.1. | Образование | средно образование и 1 година стаж в туризма | средно образование | средно образование |
| 1.2. | Езикова квалификация | 1 чужд език |  |  |

*Забележка към приложение № 2*

Единици, включени в капацитета на места за настаняване

1. Стая: състои се от антре, помещение за нощуване и санитарен възел. Видове:

а) единична стая – стая с обзавеждане и оборудване, предназначено за ползване от едно лице;

б) двойна стая – стая с обзавеждане и оборудване, предназначено за ползване от две лица.

2. Обща спалня: помещение с обзавеждане и оборудване, предназначено за ползване от много лица.

**ЗАКОН ЗА ТУРИЗМА**

**Чл. 114.** Лицата, извършващи хотелиерство и/или ресторантьорство в туристически обекти по чл. 3, ал. 2, т. 1, 2 и 3, са длъжни да:

1. предоставят туристически услуги в категоризиран или регистриран туристически обект или в обект, на който е издадено временно удостоверение за открита процедура по категоризиране;

2. предоставят туристически услуги в туристически обект, който отговаря на изискванията за определената му категория съгласно наредбата по чл. 121, ал. 5;

3. поставят в близост до входа на туристическия обект табелата по чл. 132, ал. 1 и следната информация:

а) фирмата, седалището и адреса на управление на търговеца;

б) работното време на туристическия обект - за заведенията за хранене и развлечения;

в) имената на управителя на обекта с телефон за контакт.

**Чл. 115.** Лицата, извършващи хотелиерство, са длъжни да:

1. обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията;

2. обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение;

3. обявяват цените задължително в левове, а при необходимост и в друга валута, при спазване изискванията на чл. 3, ал. 4;

4. спазват българското законодателство, уреждащо престоя на туристи на територията на Република България.

**Чл. 115а.** Информацията по чл. 114, т. 3 и чл. 115, т. 1 - 3 се предоставя на български и на английски език.